מטאוש קליך

מטאוש אנדז'יי קליך (בפולנית: Mateusz Andrzej Klich; נולד ב-14 ביוני 1990) הוא כדורגלן פולני המשחק בעמדת הקשר בדי. סי. יונייטד מה-MLS ובנבחרת פולין. קליך נולד בטרנוב, ושיחק לראשונה בליגת העל הפולנית בנובמבר 2008. במהלך עונת 2009/2010 הפך בהדרגה לשחקן קבוע בהרכב הפותח של קרקוביה קרקוב. ב-14 ביוני 2011 חתם קליך לשלוש שנים בקבוצת וולפסבורג מהבונדסליגה. וולפסבורג שילמה תמורתו 1.5 מיליון אירו, מה שהפך את קליך למכירה הרווחית ביותר בהיסטוריה של קרקוביה. ב-31 בינואר 2013 הושאל קליך לזוולה מליגת העל ההולנדית לחצי עונה, ועם סיומה הפכה ההשאלה למעבר קבוע, כאשר במסגרתו שילם תמורתו המועדון ההולנדית 200 אלף אירו, בעוד המועדון הגרמני החזיק בסעיף המאפשר את רכישתו בחזרה. במהלך התקופה בה שיחק בזוולה זכה קליך עם המועדון בגביע ההולנדי ב-20 באפריל 2014, לאחר ניצחון בגמר על אייאקס בתוצאה 1–5, זכייה שהבטיחה את השתתפות הקבוצה במוקדמות הליגה האירופית. ב-1 ביולי 2014 מימשה וולפסבורג את סעיף חוזה המכירה של קליך ורכשה אותו בחזרה תמורת 750 אלף אירו. עם זאת, במהלך המחצית הראשונה של העונה התקשה קליך להיאבק על מקומו בסגל הקבוצה לבונדסליגה מול שחקנים ההרכב הקבועים, כגון קווין דה בראונה, ז'וזואה גילאבוגי ולואיס גוסטבו, ושיחק רק בקבוצת המילואים של המועדון. בתחילת ינואר 2015 הצטרף קליך לפ.צ. קייזרסלאוטרן מהבונדסליגה השנייה שהחתימה אותו על חוזה עד 2018. פרטי החוזה לא פורסמו. ב-26 באוגוסט 2016 הצטרף קליך לטוונטה מליגת העל ההולנדית בחוזה לשלוש שנים, קיבל את המספר 43 וערך את משחק הבכורה שלו ב-10 בספטמבר מול הירנפיין. קליך הבקיע את שער הבכורה במועדון ב-2 באוקטובר, בתיקו 1-1 מול הראקלס אלמלו. במהלך עונתו הראשונה בקבוצה כבש קליך שישה שערים, בישל ארבעה וסייע לטוונטה לסיים את עונת 2016/2017 במקום השביעי בליגה. לאחר שהצעתה הראשונה נדחתה, חתם קליך בקבוצת לידס יונייטד מהצ'מפיונשיפ ב-23 ביוני 2017, עבור סכום שפרטיו לא פורסמו. קליך ערך את הופעת הבכורה שלו במועדון ב-9 באוגוסט, במשחק הגביע הליגה מול פורט וייל, שהסתיים בניצחון 1–4, ואת הבכורה בליגה עשרה ימים מאוחר יותר, בניצחון 0–2 על סנדרלנד. עם זאת, התקשה קליך להיאבק על מקומו בהרכב הפותח מול קלווין פיליפס, יונאן או'קיין ורונלדו ויירה, ופתח רק במשחק ליגה אחד, ב-26 בספטמבר, במשחק בו הפסידה לידס לקארדיף סיטי בתוצאה 1–3, כאשר החלקה שהסתיימה באיבוד כדור שלו גרמה לאחד השערים. מאוחר יותר סיפר קליך, שהטעות שלו באותו משחק גרם למאמן הקבוצה, תומאס כריסטיאנסן, לאבד את האמון בו ואף להפסיק לדבר איתו. לאחר אוקטובר מיעט קליך לשחק. ב-22 בינואר 2018 הושאל קליך לקבוצת אוטרכט מליגת העל ההולנדית עד לסיום עונת 2017/2018. ב-4 בפברואר ערך קליך את הופעת הבכורה שלו בקבוצה בתיקו 2-2 מול אקסלסיור רוטרדם. תוך זמן קצר חזר קליך לכושר משחק, ובישל פעמיים בניצחון קבוצתו 1–4 על רודה. ב-29 באפריל 2018, במשחק מול הראקלס אלמלו שהסתיים בתיקו 2-2, יצר קליך 11 מצבי הבקעה לחבריו לקבוצה, בישל שער אחד וזכה בתואר השחקן המצטיין. מצבי ההבקעה שיצר קליך במשחק היו הכמות הגבוהה ביותר בליגה ההולנדית למשחק בודד מאז 14 המצבים שיצר כריסטיאן אריקסן ב-2012 במדי אייאקס, במשחק מול רודה. ב-6 במאי 2018, במשחק האחרון של העונה, הבקיע קליך את שער הניצחון לזכות קבוצתו, שהיה גם שער הבכורה שלו, בניצחון 0–1 על פנלו. הופעותיו הטובות של קליך סייעו לאוטרכט לסיים את הליגה במקום החמישי ולהשתתף במוקדמות הליגה האירופית. כאשר נשאל אם בכוונתו לשוב ללידס ענה קליך כי הוא "בטוח ב-99%, מכיוון שיש לי עניינים בלתי גמורים שם". לאחר ששב ללידס לקראת פתיחת משחקי ההכנה לעונת 2018/2019 תחת מאמנה החדש מרסלו בייאלסה, שיחק קליך במשחק הידידות שנערך ב-20 ביולי 2018 מול יורק סיטי והסתיים בתיקו 1-1. ב-5 באוגוסט כבש קליך את שערו הראשון בליגה במשחק הפתיחה של העונה מול סטוק סיטי, שהסתיים בניצחונה של לידס בתוצאה 1–3, משחקו הרשמי הראשון בקבוצה לאחר שבעה חודשים. בשבוע שלאחר מכן, ב-11 באוגוסט, הבקיע קליך בפעם השנייה ברציפות, בניצחון 1–4 על דרבי קאונטי, ולאחר שכבש מול נוריץ' סיטי ב-25 באוגוסט את שערו השלישי בחמישה משחקים, זומן קליך לראשונה לאחר ארבע שנים לסגל נבחרת פולין. ב-28 באפריל 2019 כבש קליך שער שנוי במחלוקת (שהיה התשיעי שלו לעונה). במהלך משחק מול אסטון וילה, שהסתיים בתיקו 1-1, שכב אחד משחקני וילה פצוע על הדשא. הכדור הגיע אל קליך, שבמקום להוציא את הכדור החוצה התקדם וכבש שער. על המגרש התפתחה מהומה, כשמספר משחקני וילה התעמתו עם קליך ועם פטריק במפורד שהיה לידו. שחקנים נוספים משתי הקבוצות הצטרפו לעימות, והתפזרו רק לאחר התערבות השופט, סדרנים ושחקנים אחרים. בסופו של דבר הורחק שחקן אסטון וילה אנואר אל-ע'אזי בכרטיס אדום ישיר (שבוטל לאחר מכן על ידי התאחדות הכדורגל האנגלית, שהשעו במקומו את במפורד לשני משחקים, באשמת התחזות), ומאמן לידס, מרסלו בייאלסה, החליט להורות לשחקניו לאפשר לשחקני וילה לכבוש ללא הפרעה שער שוויון. בשל כך איבדה לידס את הסיכוי לסיים את העונה במקום השני ולהעפיל אוטומטית לפרמייר ליג. ב-28 באפריל, בטקס השנתי שערכה הקבוצה, נבחר השער שכבש קליך בספטמבר מול שפילד ונסדיי לשער העונה של לידס יונייטד. ב-5 במאי כבש קליך את שערו העשירי לעונה, בהפסד קבוצתו 2–3 לאיפסוויץ' טאון. במהלך עונת 2018/2019 שיחק קליך ב-50 משחקים, הבקיע עשרה שערים ובישל תשעה, היחיד מבין שחקני הסגל שהיה כשיר לכל אורך העונה. לידס סיימה את העונה הסדירה במקום השלישי בליגה לאחר הפסד קריטי לוויגאן את'לטיק ב-10 באפריל. משחקי חצי-גמר הפלייאוף נערכו מול דרבי קאונטי שסיימה את העונה הסדירה במקום השישי, כשקליך פותח בהרכב, אך לאחר ניצחון 0–1 במשחק הראשון שהתקיים בפרייד פארק, הפסידה לידס באלנד רואד בתוצאה 2–4, ו-3–4 בסיכום שני המשחקים. דרבי קאונטי העפילה לגמר הפלייאוף, בו הפסידה לאסטון וילה. קליך הבקיע את שערו הראשון לעונת 2019/2020 ב-13 באוגוסט, במסגרת גביע הפוטבול ליג, בניצחון 0–3 על סלפורד סיטי. קליך הבקיע את שערו השני לעונה, והראשון במסגרת הליגה, בניצחון קבוצתו על ברנסלי ב-15 בספטמבר 2019. ב-9 בנובמבר 2019 חתם קליך על חוזה חדש לארבע וחצי שנים נוספות בלידס. עד למשחק שלפני האחרון של אותה עונה, פתח קליך בכל משחקי הליגה בהם שותף, 92 משחקים, מאז שהתחיל בייאלסה לאמן את הקבוצה ב-2018. ב-30 בנובמבר כבש קליך צמד בניצחון 0–4 על מידלסברו, שהעמיד את לידס במקום הראשון בליגה והיה ניצחונה החמישי ברציפות. על שערו השני במשחק זכה קליך בתואר שער החודש של נובמבר. לאחר שמשחקי הליגות באנגליה הופסקו במרץ 2020 בשל התפרצות נגיף הקורונה, חודשה הליגה ביוני, וקליך ולידס העפילו לפרמייר ליג ואף זכו באליפות הצ'מפיונשיפ ביולי, לאחר סיום מוצלח של העונה. קליך ערך את הופעת הבכורה שלו בפרמייר ליג ב-12 בספטמבר 2020, במשחק פתיחת העונה מול האלופה, ליברפול, שהסתיים בהפסד בתוצאה 3–4, והבקיע את השער השלישי לזכות לידס. במשחק השני של העונה, ב-19 בספטמבר, בניצחון 3–4 על פולהאם, כבש קליך פעם נוספת, בבעיטת עונשין, ובנוסף בישל את אחד השערים. קליך בישל גם במשחק בו ניצחה לידס 0–3 את אסטון וילה והבקיע בבעיטת עונשין נוספת בהפסד קבוצתו 1–2 לווסטהאם יונייטד. קליך פתח בהרכב במשחק הבכורה של לידס יונייטד לעונת 2021/2022 ב-14 באוגוסט 2021, שהסתיים בהפסד 5–1 למנצ'סטר יונייטד. את שערו הראשון לעונה הבקיע קליך שבוע לאחר מכן, במשחק מול אברטון, שהסתיים בתוצאה 2–2. קליך נכנס כמחליף להופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. ב-24 באוגוסט פתח קליך לראשונה בהרכב וגם הבקיע את שעריו הראשונים לעונה, כאשר כבש צמד בניצחון 1–3 על ברנסלי במסגרת הסיבוב השלישי של גביע הפוטבול ליג. ב-12 בינואר 2023 חתם קליך לשנתיים בדי. סי. יונייטד מה-MLS. לאחר ששיחק בכל המסגרות הצעירות של פולין, ערך קליך ב-5 ביוני 2011 את הופעת הבכורה שלו בנבחרת כמחליף במשחק ידידות מול ארגנטינה, שהסתיים בניצחון נבחרתו 1–2. ב-14 באוגוסט 2013 פתח קליך בהרכב בפעם הראשונה ואף הבקיע את שער הבכורה שלו בנבחרת, במשחק ידידות מול דנמרק. ב-27 באוגוסט 2018 זומן קליך לסגל לקראת צמד המשחקים מול איטליה ואירלנד על ידי מאמן הנבחרת יז'י בז'נצ'ק, ארבע שנים מאז הזימון הקודם שלו, בזכות הופעותיו הטובות בחמשת המשחקים הראשונים של עונת 2018/2019. ב-7 בספטמבר פתח קליך בהרכב נבחרתו במשחק ליגת האומות מול איטליה, שהסתיים בתיקו 1-1. ב-11 בספטמבר נכנס כמחליף במשחק הידידות מול אירלנד וכבש את שער השוויון בדקה ה-87, השני שלו במדי הנבחרת. אביו של קליך, וויצ'ך, היה גם הוא כדורגלן ששיחק ב-84 משחקים בליגה הפולנית הראשונה, וכיום משמש כמאמן ילדים בקרקוביה קרקוב. אימו, מלגוז'טה, היא מורה לחינוך גופני אשר זכתה במדליית ארד באליפות פולין באתלטיקה בריצת 800 מטרים. אחותו, מאיה, היא שחיינית תחרותית. מעודכן ל-16 ביולי 2023 הופעות בשלב הפלייאוף של הצ'מפיונשיפ זוולה הגביע ההולנדי (1): 2013/2014 לידס יונייטד פוטבול ליג צ'מפיונשיפ (1): 2019/2020 שער העונה של לידס יונייטד: 2019/2020 מדיה וקבצים בנושא מטאוש קליך בוויקישיתוף מטאוש קליך, באתר Transfermarkt מטאוש קליך, באתר Soccerway מטאוש קליך, באתר BDFutbol מטאוש קליך, באתר WorldFootball.net מטאוש קליך, באתר National Football Teams מטאוש קליך, באתר FootballDatabase.eu Gareth McKnight, New Wolfsburg signing Mateusz Klich feels equal to his new teammates, Goal.com.14 March 2018 Who is Leeds United’s latest signing, Mateusz Klich?, TBR Football. 23 June 2017 Mateusz Klich - Transfer History, Transfermarkt Abgang Nummer 22: Hasani wechselt zu Bröndby,t-online.de. 3 September 2013. (בגרמנית) Dutch Cup final: Fireworks hold up PEC Zwolle win, BBC Sport. 20 April 2014 Mateusz Klich - Detailed Stats at Wolfsburg, Transfermarkt Mateusz Klich wird ein Roter Teufel, 1. FC Kaiserslautern. 9 January 2015. (בגרמנית) Leeds United closing in on Polish midfielder Mateusz Klich, Yorkshire Evening Post. 22 June 2017 TT: Leeds trekt aan Mateusz Klich, Van Mieghem wéér Superboer?, AD Sportwereld. 20 June 2017. (בהולנדית) Chris Wathan, Cardiff City blow away Leeds United to move to the top of the Championship, Wales online. 26 September 2017 Leeds United: Thomas Christiansen stopped speaking to me, reveals 'unfinished' Klich, Yorkshire Evening Post. 8 May 2018 Mat Klich Football Stats at Leeds United - Season 2017/2018, SoccerBase Middenvelder Mateusz Klich naar FC Utrecht, FC Utrecht. 22 Januari 2018. (בהולנדית) Games played by Mateusz Klich in 2017/2018, Soccerbase Mateusz Klich - Detailed Stats, Transfermarkt Joe Urquhart, What do the stats say about Leeds United loanee Mateusz Klich?. Yorkshire Evening Post. 1 May 2018 Mateusz Klich breekt de ban in Galgenwaard. AD. 6 May 2018 Baker, Klich and Ideguchi to feature for Leeds United at York tonight – but Blackman misses out again, Yorkshire Evening Post. 19 July 2018 Report: York City 1-1 Leeds United, Leeds United. 19 July 2018 Steve Marshall, Leeds United 3–1 Stoke City: Marcelo Bielsa wins first game in charge, BBC Sport. 5 August 2018 Brendon Mitchell, Derby County 1–4 Leeds United, BBC Sport. 11 August 2018 Leeds United midfielder Mateusz Klich completes remarkable turnaround with Poland call-up, Yorkshire Evening Post. 27 August 2018 Patrick Bamford: Leeds striker banned for two games for deceiving referee, BBC Sport. 2 May 2019 Leeds United 1 Aston Villa 1, BBC Sport. 28 April 201928 April 2019 Dean Smith: Aston Villa boss praises Marcelo Bielsa 'sportsmanship', BBC Sport. 28 April 2019 Player Of The Year 2019 Winners, Leeds United. 28 April 2019 Ipswich 3 Leeds 2, BBC Sport. 5 May 2019 This Season for Mateusz Klich, Footy Stats. 4 July 2019 Leeds 1 Wigan 2, BBC Sport. 19 April 2019 Leeds United 2–4 Derby County (Derby win 4–3 on agg), BBC Sport. 15 May 2019 Ian Woodcock, Aston Villa 2 – 1 Derby County, BBC Sport. 27 May 2019 Report: Salford City 0-3 Leeds United, Leeds United. 13 August 2019 Telegraph Sport, ‏Marcelo Bielsa hails 'complete player' Eddie Nketiah as Leeds beat Barnsley to top Championship table, The Telegraph, 15 September 2019 Mateusz Klich: Poland midfielder signs new long-term deal with Leeds United, BBC Sport. 9 November 2019 James Law, Derby 1-3 Leeds, BBC Sport. 19 July 2020 Leeds 4-0 Middlesbrough: United go top after thumping Boro, Sky Sports. 30 November 2019 Leeds midfielder Mateusz Klich wins Sky Bet Championship Goal of the Month award for November, Sky Sports. 19 December 2019 Championship: Leeds United promoted to Premier League after 16-year absence, BBC Sport. 17 July 2020 Phil McNulty, Liverpool 4 Leeds United 3, BBC Sport. 12 September 2020 Leeds v Fulham, Premier League.com. 19 September 2020 Phil Dawkes, Aston Villa 0 Leeds United 3, BBC Sport. 23 October 2020 Leeds v West Ham, Premier league.com. 11 December 2020 Simon Stone, Manchester United 5-1 Leeds United, BBC Sports. 14 August 2021 Phil Dawkes, Leeds United 2 Everton 2, BBC Sport. 21 August 2021 Leeds United 2 Wolverhampton Wanderers 1, BBC Sport. 6 August 2022 Leeds United 3 Barnsley 1, BBC Sport. 24 August 2022 Klich joins D.C. United after leaving Leeds, Reuters, 12 January 2023 Polska ograła Argentynę w Warszawie, .liga.com.pl. 5 June 2011 Poland v Denmark, 14 August 2013, 11v11.com Italy 1 Poland 1, Sky Sports. 7 September 2018 Poland 1 Republic of Ireland 1, BBC Sport. 11 September 2018 Phil Hay, A late bloomer with ‘fast feet and a fast brain’: Klich’s path from Poland to becoming Bielsa’s lynchpin, The Athletic. 5 February 2020